Už neuveriteľného pol roka ubehlo od prvého spoločného stretnutia mladých talentovaných športovcov, ktoré sa uskutočnilo v polovici mesiaca december v českom meste Žďár nad Sázavou. Už počas samotného stretnutia vznikla myšlienka, udržať vzájomné vzťahy na rovnako dobrej úrovni a aj naďalej sa snažiť organizovať podobné akcie.

 Aktuálne je koniec súťažnej sezóny, väčšina reprezentantov oddychuje a to je presne to pravé obdobie na zorganizovanie spoločného stretnutia česko-slovenských juniorských reprezentantov. Tentokrát sa zorganizovaním udalosti podujala slovenská strana a preto verím, že práve slovenských reprezentantov dokážeme pritiahnuť a bude ich podstatne viacej, ako naposledy.

 Víkend 27. 8. -29. 8. 2010 bude mesto Liptovský Hrádok tým miestom, kam povedú kroky množstva úspešných mladých športovcov. 
Ja iba pripomeniem, že na stretnutie sú pozvaní všetci juniorskí reprezentanti z Česka a Slovenska rokov 2007 – 2010 federácie IFBB.

 Navštívime majstra Európy z roku 2010 Petera Kokošku. Počas akcie bude zabezpečený kompletný suplementačný program.

 Kontaktovať a rezervovať ubytovanie môžete priamo u organizátorov, za českú stranu je to: Vladimír Pajič (tel., 604 688 004, pajic@bestfitness.cz ), za slovenskú stranu Ján Moravčík (tel., 0904 275 052, moravcik1986@gmail.com).

 Ubytovanie je zarezervované v Hoteli Smrek, v centre mesta. Všetky náklady spojené s cestou, ubytovaním a stravovaním si hradí každý účastník sám. Som presvedčený, že na nás čaká príjemne strávený víkend v krásnom prostredí pod Tatrami. A aký program na nás čaká?

Piatok 27. 8. 2010
18:00 - 21:00 príchod a ubytovanie účastníkov
19:00 - 21:00 večera
21:00 – 05:00 zoznámenie sa všetkých účastníkov, voľná debata a program

Sobota 28. 8. 2010 
7.00 – 9:00 raňajky
10:30 – 12:00 1. fáza tréningu všetkých účastníkov pod vedením Vláďa Pajiča 
13:00 – 14:00 obed
15:00 – 16:30 presun do Dolného Kubína
17:30 – 19:00 2. fáza tréningu účastníkov vo fitness centre Petra Kokošku v Dolnom Kubíne
20:00 – 21:00 večera
21:00 – voľný program



Nedeľa 29. 7. 2010
7:00 - 9:00 raňajky
10:00 – 11:00 stretnutie všetkých zúčastnených
11:00 odchod účastníkov 

